CELEX: 32012D1104
Language: mt
Date: 2012-11-21 00:00:00
Title: Deċiżjoni Nru 1104/2012/UE tal-Parlament Ewropew u tal-Kunsill tal- 21 ta’ Novembru 2012 li temenda d-Deċiżjoni tal-Kunsill 2008/971/KE biex tinkludi l-materjal riproduttiv tal-foresta tal-kategorija “kwalifikati” u biex taġġorna l-isem tal-awtoritajiet responsabbli għall-approvazzjoni u l-kontroll tal-produzzjoni

28.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 328/1
               
            DEĊIŻJONI Nru 1104/2012/UE TAL-PARLAMENT EWROPEW U TAL-KUNSILL
      tal-21 ta’ Novembru 2012
      li temenda d-Deċiżjoni tal-Kunsill 2008/971/KE biex tinkludi l-materjal riproduttiv tal-foresta tal-kategorija “kwalifikati” u biex taġġorna l-isem tal-awtoritajiet responsabbli għall-approvazzjoni u l-kontroll tal-produzzjoni
      Il-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) tiegħu,
      Wara li kkunsidraw il-proposta mill-Kummissjoni Ewropea,
      Wara t-trażmissjoni tal-abbozz tal-att leġislattiv lill-parlamenti nazzjonali,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skont il-proċedura leġislattiva ordinarja (2),
      Billi:
      
                  (1)
               
               
                  Id-Deċiżjoni tal-Kunsill 2008/971/KE tas-16 ta’ Diċembru 2008 dwar l-ekwivalenza ta’ materjal riproduttiv tal-foresti prodott f’pajjiżi terzi (3) tiddetermina l-kondizzjonijiet li taħthom il-materjal riproduttiv tal-foresti tal-kategoriji “sors identifikat” u “magħżula”, prodott f’pajjiżi terzi elenkati fl-Anness I ta’ dik id-Deċiżjoni, għandu jiġi importat fl-Unjoni.
               
            
                  (2)
               
               
                  Ir-regoli nazzjonali għaċ-ċertifikazzjoni ta’ materjal riproduttiv tal-foresti fl-Istati Uniti, l-Iżvizzera, il-Kanada, il-Kroazja, in-Norveġja, is-Serbja, u t-Turkija jipprevedu spezzjoni uffiċjali fuq il-post li għandha titwettaq matul il-ġbir u l-ipproċessar taż-żrieragħ u l-produzzjoni tan-nebbiet għat-tħawwil.
               
            
                  (3)
               
               
                  Skont dawk ir-regoli, is-sistemi għall-approvazzjoni u r-reġistrazzjoni ta’ materjal bażiku u l-produzzjoni sussegwenti tal-materjal riproduttiv minn dak il-materjal bażiku għandhom isegwu l-Iskema tal-OECD għaċ-Ċertifikazzjoni ta’ Materjal Riproduttiv tal-Foresti Użat fil-Kummerċ Internazzjonali (l-Iskema tal-OECD taż-Żrieragħ u l-Pjanti tal-Foresti). Barra minn hekk, dawk ir-regoli jeħtieġu li ż-żrieragħ u n-nebbiet għat-tħawwil tal-kategoriji “sors identifikat”, “magħżula” u “kwalifikati” jkunu uffiċjalment iċċertifikati u l-pakketti taż-żrieragħ ikunu uffiċjalment magħluqa skont l-Iskema tal-OECD taż-Żrieragħ u l-Pjanti tal-Foresti.
               
            
                  (4)
               
               
                  Eżami ta’ dawn ir-regoli fir-rigward tal-kategorija “kwalifikati” wera li l-kundizzjonijiet għall-approvazzjoni tal-materjal bażiku jissodisfaw ir-rekwiżiti stipulati fid-Direttiva tal-Kunsill 1999/105/KE tat-22 ta’ Diċembru 1999 dwar il-marketing ta’ materjali riproduttivi tal-foresti (4). Barra minn hekk, bl-eċċezzjoni tal-kondizzjonijiet rigward il-kwalità taż-żerriegħa, il-purità tal-ispeċi u l-kwalità tan-nebbiet għat-tħawwil, ir-regoli ta’ dawn il-pajjiżi terzi jeħtieġu l-istess garanziji fir-rigward tal-kondizzjonijiet applikabbli għaż-żrieragħ u n-nebbiet għat-tħawwil tal-kategorija l-ġdida ‘kwalifikati’ bħal dawk stabbiliti fid-Direttiva 1999/105/KE. Jirriżulta għalhekk li r-regoli relatati maċ-ċertifikazzjoni ta’ materjal tal-foresta tal-kategorija “kwalifikati” fl-Istati Uniti, l-Isvizzera, il-Kanada, il-Kroazja, in-Norveġja, is-Serbja, u t-Turkija għandha titqies bħala ekwivalenti għal dawk stipulati fid-Direttiva 1999/105/KE, sakemm il-kundizzjonijiet stabbiliti fl-Anness II għad-Deċiżjoni 2008/971/KE fir-rigward taż-żerriegħa u n-nebbiet għat-tħawwil, huma sodisfatti.
               
            
                  (5)
               
               
                  Fir-rigward ta’ materjal tal-kategorija “kwalifikati”, dawk il-kundizzjonijiet għandhom jinkludu d-dispożizzjoni ta’ tagħrif dwar jekk il-prodotti ġewx ġenetikament modifikati jew le. Tali tagħrif għandu jiffaċilita l-applikazzjoni tar-rekwiżiti stabbiliti fid-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament (5), jew, fejn applikabbli, fir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament (6) u r-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċjabilità u l-ittikkettjar ta’ organiżmi modifikati ġenetikament u t-traċċjabilità ta’ prodotti tal-ikel u għalf manifatturati minn organiżmi modifikati ġenetikament (7).
               
            
                  (6)
               
               
                  Barra minn hekk, l-ismijiet ta’ xi awtoritajiet responsabbli għall-approvazzjoni u l-kontroll tal-produzzjoni, kif elenkat fl-Anness I tad-Deċiżjoni 2008/971/KE, inbidlu.
               
            
                  (7)
               
               
                  Id-Deċiżjoni 2008/971/KE għandha għalhekk tiġi emendata skont dan,
               
            ADOTTAW DIN ID-DEĊIŻJONI:
      Artikolu 1
      Id-Deċiżjoni 2008/971/KE hija b’dan emendata kif ġej:
      
                  (1)
               
               
                  fl-Artikolu 1, l-ewwel paragrafu jinbidel b’dan li ġej:
                  “Din id-Deċiżjoni tiddetermina l-kundizzjonijiet li taħthom il-materjal riproduttiv tal-foresti tal-kategoriji ‘sors identifikat’, ‘magħżula’ u ‘kwalifikati’ prodotti f’pajjiż terz elenkati fl-Anness I għandhom jiġi importati lejn l-Unjoni.”;
               
            
                  (2)
               
               
                  fl-Artikolu 3, il-paragrafu 2 jinbidel b’dan li ġej:
                  “2.   Iż-żrieragħ u n-nebbiet għat-tħawwil tal-kategoriji ‘sors identifikat’ u ‘magħżula’ u ‘kwalifikati’ tal-ispeċi elenkati fl-Anness I tad-Direttiva 1999/105/KE, prodotti fil-pajjiżi terzi elenkati fl-Anness I ta’ din id-Deċiżjoni u ċċertifikati uffiċjalment mill-awtoritajiet tal-pajjiż terz elenkati f’dak l-Anness, għandhom jitqiesu li huma ekwivalenti għaż-żrieragħ u n-nebbiet għat-tħawwil li jikkonformaw mad-Direttiva 1999/105/KE, sakemm jiġu sodisfatti l-kundizzjonijiet stabbiliti fl-AnnessII ta’ din id-Deċiżjoni.”;
               
            
                  (3)
               
               
                  fl-Artikolu 4, l-ewwel paragrafu jinbidel b’dan li ġej:
                  “Meta ż-żrieragħ u n-nebbiet għat-tħawwil jidħlu fl-Unjoni, il-fornitur li jimporta dan il-materjal għandu jgħarraf lill-korp uffiċjali ta’ dak l-Istat Membru qabel l-importazzjoni. Il-korp uffiċjali għandu joħroġ Ċertifikat Ewlieni bbażat fuq iċ-Ċertifikat ta’ Provenjenza tal-OECD uffiċjal iqabel ma l-materjal jitqiegħed fis-suq.”;
               
            
                  (4)
               
               
                  L-Annessi I u II huma emendati skont l-Anness għal din id-Deċiżjoni.
               
            Artikolu 2
      Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Din għandha tapplika mill-1 ta’ Jannar 2013.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Strasburgu, il-21 ta’ Novembru 2012.
         
            
               Għall-Parlament Ewropew
            
            
               Il-President
            
            M. SCHULZ
         
         
            
               Għall-Kunsill
            
            
               Il-President
            
            A. D. MAVROYIANNIS
         
      
      
         (1)  1. ĠU C 351, 15.11.2012, p. 91.
      
         (2)  2. Pożizzjoni tal-Parlament Ewropew tat-23 ta’ Ottubru 2012 (għadha mhiex ipubblikata fil-Ġurnal Uffiċjali) u deċiżjoni tal-Kunsill tal-13 ta’ Novembru 2012.
      
         (3)  ĠU L 345, 23.12.2008, p. 83.
      
         (4)  ĠU L 11, 15.1.2000, p. 17.
      
         (5)  ĠU L 106, 17.4.2001, p. 1.
      
         (6)  ĠU L 268, 18.10.2003, p. 1.
      
         (7)  ĠU L 268, 18.10.2003, p. 24.
      
         ANNESS
         L-Annessi I u II tad-Deċiżjoni 2008/971/KE huma emendati kif ġej:
         
                     (1)
                  
                  
                     L-Anness I jinbidel b’dan li ġej:
                     
                        “ANNESS I
                        
                           Pajjiżi u awtoritajiet
                        
                        
                                    Pajjiż (*)
                                    
                                 
                                 
                                    L-awtorità responsabbli għall-approvazzjoni u l-kontroll tal-produzzjoni
                                 
                              
                                    CA
                                 
                                 
                                    
                                                National Forest Genetic Resources Centre/Centre national des ressources génétiques forestières
                                             
                                          
                                                Natural Resources Kanada/Ressources naturelles Kanada
                                             
                                          
                                                Canadian Forest Service-Atlantic/Service canadien des forêts -Atlantique
                                             
                                          
                                                P.O. Box 4000,
                                             
                                          
                                                FREDERICTON, NB E3B 5P7
                                             
                                          
                              
                                    CH
                                 
                                 
                                    
                                                Federal Office for the Environment (FOEN)
                                             
                                          
                                                Department of the Environment, Transport, Energy and Communications (UVEK)
                                             
                                          
                                                Forest Division
                                             
                                          
                                                Federal Plant Protection Service
                                             
                                          
                                                Zürcherstraße 111
                                             
                                          
                                                CH-8903 BIRMENSDORF
                                             
                                          
                              
                                    HR
                                 
                                 
                                    
                                                Croatian Forest Research Institute – CFI
                                             
                                          
                                                Division of Genetics, Forest Tree Breeding and Seed Science
                                             
                                          
                                                Cvjetno naselje 41
                                             
                                          
                                                10450 Jastrebarsko
                                             
                                          
                              
                                    NO
                                 
                                 
                                    
                                                Norwegian Forest Research Institute
                                             
                                          
                                                Høgskoleveien 12
                                             
                                          
                                                N-1432 AAS
                                             
                                          
                                                Norwegian Forest Seed Station
                                             
                                          
                                                P.O. Box 118
                                             
                                          
                                                N-2301 HAMAR
                                             
                                          
                              
                                    RS
                                 
                                 
                                    
                                                Group for Forest Reproductive Material and Genetic Resources Directorate for Forest
                                             
                                          
                                                Ministry of Agriculture, Forestry and Water Management
                                             
                                          
                                                Ministry of AFW - Directorate for Forest
                                             
                                          
                                                Omladinskih brigada 1
                                             
                                          
                                                Novi Beograd
                                             
                                          
                              
                                    TR
                                 
                                 
                                    
                                                Ministry of Environment and Forestry
                                             
                                          
                                                General Directorate of Forestation and Erosion Control
                                             
                                          
                                                Bestepe 06560
                                             
                                          
                                                Ankara
                                             
                                          
                              
                                    US
                                 
                                 
                                    
                                                USA United States Department of Agriculture, Forest Service
                                             
                                          
                                                Cooperative Forestry
                                             
                                          
                                                National Seed Laboratory
                                             
                                          
                                                5675 Riggins Mill Road
                                             
                                          
                                                Dry Branch, Georgia 31020
                                             
                                          AWTORITAJIET TA’ ĊERTIFIKAZZJONI UFFIĊJALI TAL-ISTAT
                                    (Awtorizzati sabiex joħorġu ċertifikati permezz ta’ ftehim kooperattiva mas-Servizz Forestali (USDA Forest Service))
                                    
                                                Washington State Crop Improvement Association, Inc.
                                             
                                          
                                                1610 NE Eastgate Blvd, Suite 610
                                             
                                          
                                                Pullman, Washington 99163
                                             
                                          
                              
                  
               
                     (2)
                  
                  
                     Fl-Anness II, tiżdied it-taqsima li ġejja:
                     “C.   Kondizzjonijiet addizjonali marbuta mal-kategorija ‘kwalifikati’ taż-żrieragħ u n-nebbiet għat-tħawwil prodotti fil-pajjiżi terzi
                     Fir-rigward taż-żrieragħ jew nebbiet għat-tħawwil tal-kategorija ‘kwalifikati’, it-Tikketta tal-OECD u t-tikketta jew id-dokument tal-fornitur għandha tiddikjara jekk kienx hemm modifika ġenetika jew le fil-produzzjoni tal-materjal bażiku.”.
                  
               
            (*)  CA – Il-Kanada, CH – l-Isvizzera HR – il-Kroazja, NO – in-Norveġja, RS – is-Serbja, TR – It-Turkija, US – L-Istati Uniti.”